text: Andst Ungdoms- og idrætsforening vinder fiduspræmie
  30 september 2017 kl. 20.04
  På grund af et godt lederprogram og en stor lokal betydning vinder Andst UI DM fiduspræmien ved i foreningsudvikling
  Andst Ungdoms- og Idrætsforening vinder fiduspræmien ved DM i foreningsudvikling og 10.000 kroner.
  Der er særligt to ting, juryen har lagt vægt på. Det ene er deres lederprogram til unge, Event Andst teamet.
  - De unge i Event Andst teamet får plads og udvikler sig gennem opgaverne. Dermed er de med til at gøre foreningen mere attraktiv for andre unge medlemmer og trænere, siger Hanne Lene Haugaard, formand for DM i Foreningsudvikling, i en pressemeddelelse.
  Fiduspræmien går til en til en forening, der har været særligt god til at involvere unge i foreningen, og det er især foreningens evne til at involvere de unge i Event Andst teamet, der bliver belønnet.
  Udover Event Andst teamet bliver foreningen også belønnet for deres betydning for lokalsamfundet.
  Andst UI vinder prisen foran 20 foreninger fra hele landet. Der blev uddelt i alt tre præmier. DGI står bag DM i Foreningsudvikling. Mesterskabet udfordrer DGI's foreninger til at skabe attraktive idrætsforeninger med blik for borgernes ønsker til idræt og motion.
  Andst UI
  hører hjemme i Vejen Kommunehar 427 medlemmertilbyder badminton, gymnastik, fodbold, håndbold, tennis og volleyballhar ifm. DM i Foreningsudvikling haft succes med at involvere unge ledereer medlem af DGI Sydvestwww.aui.dk
  
  
  